CELEX: 62009FA0056
Language: sk
Date: 2010-06-09 00:00:00
Title: Vec F-56/09: Rozsudok Súdu pre verejnú službu (prvá komora) z  9. júna 2010 — Marcuccio/Komisia (Verejná služba — Úradníci — Žaloba o náhradu škody — Prístup administratívy do služobného bytu úradníka — Rešpektovanie obydlia a súkromného života)

14.8.2010   
            
            
               SK
            
            
               Úradný vestník Európskej únie
            
            
               C 221/60
            
         Rozsudok Súdu pre verejnú službu (prvá komora) z 9. júna 2010 — Marcuccio/Komisia
   (Vec F-56/09) (1)
   
   (Verejná služba - Úradníci - Žaloba o náhradu škody - Prístup administratívy do služobného bytu úradníka - Rešpektovanie obydlia a súkromného života)
   2010/C 221/95
   Jazyk konania: taliančina
   
      Účastníci konania
   
   
      Žalobca: Luigi Marcuccio (Tricase, Taliansko) (v zastúpení: pôvodne G. Cipressa, neskôr G. Cipressa a L. Mansullo, advokáti)
   
      Žalovaná: Európska komisia (v zastúpení: J. Currall a C. Berardis-Kayser, splnomocnení zástupcovia, za právnej pomoci A. Dal Ferro, advokát)
   
      Predmet veci
   
   Zrušenie rozhodnutia Komisie, ktorým zamieta návrh žalobcu jednak na náhradu škody, ktorá mu údajne vznikla v dôsledku vniknutia zamestnancov Komisie do jeho služobného bytu v Luande 8. apríla 2002, a jednak na odovzdanie kópií fotografií vyhotovených v tejto súvislosti a zničenie všetkých dokumentov, ktoré sa týkajú tejto udalosti
   
      Výrok rozsudku
   
   
               1.
            
            
               Európska komisia je povinná zaplatiť pánovi Luigimu Marcucciovi sumu 5 000 eur.
            
         
               2.
            
            
               Rozhodnutie Európskej komisie z 11. septembra 2008 v rozsahu, v akom sa zamietol návrh pána Luigiho Marcuccia z 24. apríla 2008 na odovzdanie fotografií, ich zničenie a poskytnutie informácií, ktoré sa týkajú tohto zničenia, sa ruší.
            
         
               3.
            
            
               V zostávajúcej časti sa návrhy žaloby zamietajú.
            
         
               4.
            
            
               Európska komisia znáša svoje vlastné trovy konania a je povinná nahradiť trovy konania pána Luigiho Marcuccia vo výške jednej štvrtiny.
            
         
               5.
            
            
               Pán Luigi Marcuccio znáša svoje trovy konania vo výške troch štvrtín.
            
         
      (1)  Ú. v. EÚ C 205, 29.8.2009, s. 48.